Yunusoboddagi “Universam” ko‘prigida ta’mirlash ishlar yakunlanib, yo‘lning yopilgan qismi transportlar harakati uchun ochildi

Toshkentning Ahmad Donish ko‘chasidagi ko‘prik 2 hafta davomida ta’mirlanishi, ta’mirlash ishlarini tezroq yakunlash maqsadida ko‘prikning bir tarafi avtotransport vositalarining qatnovi uchun to‘liq yopilishi to‘g‘risida xabar berilgandi. Poytaxt hokimligining ma’lum qilishicha, ko‘prikdagi ta’mirlash ishlari hozirda yakunlangan.

 Kadr: Telegram
“Amir Temur va Ahmad Donish ko‘chalari kesishmasidagi yo‘l o‘tkazgichdagi ta’mirlash ishlari yakunlanib, yo‘lning yopilgan qismi transport harakati uchun ochildi”, — deyiladi xabarda.
14—17-yanvar kunlari ko‘prikning 7-sonli (oldingi 17-son) Shahar klinik shifoxonasidan “Yunusobod” metro bekati (mo‘ljal: “Universam”)gacha bo‘lgan oraliqda (ikki tomonlama yo‘lning bir tomoni),  14—21-yanvar kunlari ko‘prikning ikkinchi tomoni ta’mirlanishi belgilangan edi.
Eslatib o‘tamiz, 2020-yilning dekabrida Toshkentning Taxtapul mavzesidagi “tankodrom” ko‘prikning to‘xtab qolgan ta’miri bir oyga qolmay yakunlangandi.
 Toshkentda 2021-yilda 86 ta ko‘cha kapital ta’mirlanadi